• •

Všetci záujemci

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Bratislava** |
|  | SE-VO1-2022/003736-014 | PaedDr. Rybárik / 445 91 | 02.11. 2022 |

**Vec:**

**II. Zaslanie odpovede na žiadosť o vysvetlenie výzvy na predkladanie ponúk a predĺženie lehoty**

**na predkladanie ponúk**

Na základe doručenej žiadosti o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a  o zmene a  doplnení niektorých zákonov v  znení neskorších predpisov (ďalej len „zákon“) Vám zasielame vysvetlenie informácií uvedených vo výzve na predkladanie ponúk, ktoré verejný obstarávateľ zároveň zverejnil v Prehľade systému JOSEPHINE v rámci predmetnej zákazky

***„VO - Výpočtová technika SIRENE II.“,*** zadanej v rámci dynamického nákupného systému „IKT zariadenia DNS.

**Otázka č.1**

Verejný obstarávateľ v súťažných pokladoch, v dokumente „Opis predmetu zákazky - Vzor vlastného návrhu plnenia“, predmetu zákazky „Výpočtová technika SIRENE II.“, vo vzťahu k položke č.2 „Notebook typ 1“, požaduje pri parametri „Batéria“ kapacitu v hodnote „minimálne 51 Wh“. Po dôkladnom preverení možností zariadení ponúkaných na trhu si

dovoľujeme upozorniť verejného obstarávateľa, že ním požadovaný vyššie uvedený parameter spĺňa výlučne produkt jediného výrobcu, čo vedie k umelému zužovaniu hospodárskej súťaže a diskriminácii hospodárskych subjektov.

Môže verejný obstarávateľ, s prihliadnutím na vyššie uvedené informácie, ako aj v záujme zabezpečenia princípu transparentnosti, rovnakého zaobchádzania a nediskriminácie, vypustiť znenie príslušnej požiadavky, resp. upraviť znenie na min. 45W čo umožňuje zapojenie niekoľkých výrobcov, aby zabezpečil otvorenú a čestnú hospodársku

súťaž medzi hospodárskymi subjektami?

**Odpoveď na otázku č. 1**

Verejný obstarávateľ akceptuje pripomienku záujemcu pri zachovaní všetkých ostatných vymienených technických parametrov položky a upravuje znenie v Prílohe č. 1 súťažných podkladov Opis predmetu zákazky / Vlastný návrh plnenia pri Položke č.2 – **Notebook typ 1**. Verejný obstarávateľ upravuje znenie parametra **Batéria**: nasledovne:

**kapacita min. 45 Wh.**

**Doplňujúce informácie**

Vzhľadom na doplnenie súťažných podkladov verejný obstarávateľ v súlade § 21 ods. 4 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov predlžuje lehotu na predkladanie ponúk a otváranie ponúk. Verejný obstarávateľ mení pôvodne stanovené lehoty uvedené vo výzve na predkladanie ponúk a upravuje lehoty v rámci konkrétneho obstarávania nasledovne:

**Lehota - Predloženie ponuky**

Pôvodná hodnota : "10.11.2022 12:00:00"

Nová hodnota : "21.11.2022 09:30:00"

**Lehota - Otváranie ponúk**

Pôvodná hodnota : "10.11.2022 13:00:00"

Nová hodnota : "21.11.2022 10:00:00"

Nová verzia výzvy na predkladanie ponúk je zverejnená na prehľade v systéme JOSEPHINE, v rámci predmetnej zákazky:

https://josephine.proebiz.com/sk/tender/32039/summary

S úctou

|  |
| --- |
| ............................................................ |

**Mgr. Ľubomír Kubička**

riaditeľ

odboru verejného obstarávania

Sekcia ekonomiky MV SR

Prílohy:

Príloha č. 1: Opis predmetu zákazky / Vlastný návrh plnenia